চলতি প্রিমিয়ার লিগে নজর কেড়েছেন রাব্বি। শুধু তাই নয়, বাংলাদেশ ‘এ’ দলের হয়ে আয়ারল্যান্ড সফরে নিজেকে চিনিয়েছেন এই অলরাউন্ডার। তাতেই দলে স্থান পেয়েছেন তিনি। এই ব্যাপারে রাব্বি বলেন, ‘এবারের প্রিমিয়ার লিগে ভালো খেলেছি। ফিটনেস আরো ভালো থাকলে ৭০০ থেকে ৮০০ রান করতে পারতাম। নিজের ফিটনেসে উন্নতির চেষ্টা করছি। বাংলাদেশ ‘এ’ দলে ডাক পেয়ে আমি নিজেকে সৌভাগ্যবান মনে করেছি। সেখানে আড়াই মাসের ফিটনেস ক্যাম্প অনেক কাজে এসেছে। ওজন কমিয়েছি।’